
Projekteerimistingimuste määramine
(Narva Hermanni Linnuse Kristervalli kasemati ja 
konvendihoone idatiiva restaureerimine ja rekonstrueerimine 

ning Suure Läänehoovi heakorrastamine)

1. ASJAOLUD JA MENETLUSE KÄIK

15.01.2009. a. Narva Muuseum, keda esindab direktor Andres Toode, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Narva Hermanni Linnuse Kristervalli kasemati, Suure Läänehoovi ja konvendihoone idatiiva restaureerimisprojekti koostamiseks. 
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1   Määrata projekteerimistingimused Narva Hermanni Linnuse Kristervalli kasemati ja 

konvendihoone idatiiva restaureerimiseks ja rekonstrueerimiseks ning Suure Läänehoovi heakorrastamise ehitusprojekti koostamiseks järgnevalt:     
	3.1.1  ÜLDANDMED



	3.1.1.1 Tellija

	Narva Muuseum
Peterburi mnt.2, 20308 Narva

	3.1.1.2  Asukoht, 
            algandmed                                         
	Narva linn, Narva Linnus
Maakasutuse sihtotstarve: ühiskondlike hoonete maa 

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 15.01.09.a nr 70/1-12,  
               Andres Toode – muuseumi direktor
3.1.1.4.2 Ehitusseadus1, Muinsuskaitseseadus, Narva linna  ehitusmäärus
3.1.1.4.3 Eestis kehtivad normatiivid, EPN, Eesti Standardid.

	

	3.2  PROJEKTEERIMISE EESMÄRK




Projekti koostamise eesmärgiks on Narva Hermanni Linnuse Kristervalli kasemati ja konvendihoone idatiiva restaureerimine ja rekonstrueerimine ning Suure Läänehoovi heakorrastamine.
	3.3  ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.

3.3.2 Projekti koostamisel võtta arvesse:
· Narva Linnavalitsuse Arhitektuuri-ja Linnaplaneerimise Ameti kinnitatud projekti „Narva Hermanni Linnuse Lääneõue kastmissüsteem”;
· Muinsuskaitse eritingimusi Narva Hermanni Linnuse Kristervalli kasemati, Suure Läänehoovi ja konvendihoone idatiiva restaureerimiseks.
3.3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Esitada projekti nimetus vastavalt projekteerimistingimustele.

3.3.7 Väljastatud projekteerimistingimused, muinsuskaitse eritingimused ning projekti tellija lähteülesanne: lisada projekti kausta.
3.3.8 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).

3.3.9    Ehitiste tehniliste näitajate esitamiseks kasutada ehitisregistri blanketti.
3.3.10  Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
3.3.11  Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	 3.4 ARHITEKTUURSED JA LINNAEHITUSLIKUD TINGIMUSED


3.4.1 Näha ette Kristervalli kasemati ja konvendihoone idatiiva restaureerimine ja rekonstrueerimine ning Suure Läänehoovi heakorrastamine kooskõlas muinsuskaitse eritingimustega. Projekti koosseisus esitada:   
- situatsiooniskeem (kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee),

- asendiplaan mõõtkavas 1:500;
- ehitiste värvivaated, 

- ehitiste inventeerimisplaanid ja püstlõiked,

- lammutatavate ja projekteeritavate vaheseinte plaan ja lõiked,

- avade täitmise plaan ja uste spetsifikatsioon,

- põrandate plaan ja lõiked,

- seadmete paigutuse plaan,

- siseviimistluse lahendus,

- evakuatsiooniskeem jne.
3.4.2 Näha ette Suure Läänehoovi heakorrastamine kooskõlas muinsuskaitse eritingimustega. Projekti koosseisus esitada:
- vertikaalplaneerimine,

            - teekatete ristlõiked,

- põhilised pinnakatete tööde mahud,

- säilitatava, likvideeritava ja projekteeritava taimmaterjali loetelu,
            - väikevormide näidised.
3.4.3 Võimalusel tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.4 Muud nõuded: vastavalt muinsuskaitse eritingimustele, tehnilisele ekspertiisiotsusele ning projekti tellija lähteülesandele.
3.4.5 Asendiplaan esitada krundi geodeetilise mõõdistuse alusel. Näidata olemasolevad ehitised, sisse-ja väljasõit krundilt, valgustimastide, sõidu- ja kõnniteede ning parkimiskohtade paiknemine; määratleda pinnakatted; esitada ehitiste eksplikatsioon ja panduse pikikalle jne.

3.4.6 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.7 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile.
	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Välisvõrkude rekonstrueerimise või projekteerimise korral esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks välisvõrkude tööprojektid. Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Enne projekteerimise algust tuleb läbi viia Kristervalli kasemati ja konvendihoone idatiiva kandekonstruktsioonide ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.6.2 Liftide paigaldamine on lubatud vaid Muinsuskaitseameti loa olemasolu korral ning tehnilise ekspertiisi alusel. Tehnilises ekspertiisis määratleda liftide paigaldamise võimalused koos detailse ehitustehnoloogia väljatöötamisega. Otsus lisada projekti kausta.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Muinsuskaitseamet.

3.7.3     Narva Linnavalitsuse Linnavara- ja Majandusamet.

3.7.4     Piirivalveamet (sissepääs jõe äärest kaevudanskrisse).

3.7.5     Narva Linnavalitsuse Arhitektuuri- ja Linnaplaneerimise Amet.
	4. RAKENDUSSÄTTED




4.1   Korraldus jõustub teatavakstegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste
	[image: image2.png]





	[image: image3.png]



Linnapea

Ants Liimets

	
	Linnasekretär

